Data was extracted from:https://www.infomed.co.il/drugs/alitretinoin/

המומחים של
Info
med
מסבירים:
אליטרטינואין הוא חומר פעיל שנמצא בתרופה טוקטינו (Toctino) ומשמש לטיפול ב
אקזמה
(מחלת עור דלקתית) כרונית חמורה בכפות הידיים. אליטרטינואין (טוקטינו) ניתן לטיפול במקרים בהם מריחת תכשירים על בסיס סטרואידים אינה עוזרת.
אליטרטינואין שייך לקבוצת הרטינואידים (נגזרות של ויטמין A).
קראו עוד:
אקזמה בידיים
מתי אסור להשתמש בתרופה
אין להשתמש באליטרטינואין (טוקטינו) במקרים הבאים:
רגישות לחומר הפעיל עצמו, למרכיבים האחרים של התרופה או לתרופות אחרות מקבוצת רטינואידים.
מחלת כבד או כליות חמורה.
רמת כולסטרול או טריגליצרידים גבוהה בדם.
חוסר איזון בפעילות בלוטת התריס, שאינו מטופל.
עודף משמעותי של ויטמין A בגוף (היפר-ויטמינוזיס A).
בו-זמנית עם נטילת טטרציקלינים (סוג של אנטיביוטיקה).
אין להשתמש במהלך הריון או הנקה. נשים בגיל הפוריות יכולות ליטול את התרופה רק אם הן משתמשות באמצעי מניעה יעילים, אחרי שבדקו שהן אינן בהריון.
חשוב לשים לב
בתקופת הטיפול בטוקטינו (אליטרטינואין) יש להקפיד על מעקב של רופא עור (דרמטולוג).
יש להימנע מכניסה להריון חודש לפני תחילת הטיפול, בתקופת הטיפול ועד חודש לאחר הפסקת הטיפול, כיוון שהתרופה עלולה לגרום להפלה או למומים מולדים.
התרופה עלולה לגרום לגירוי בעור עקב חשיפה לשמש או מנורות שיזוף, לכן מומלץ לדאוג להגנה מתאימה כמו בגדים ארוכים או קרם הגנה ולהמעיט בשעות שנמצאים בשמש.
מידע על התרופה
אופן נטילת התרופה
כמוסות. אין לחצות או ללעוס את הכמוסות.
תדירות וזמן נטילה
פעם ביום, עם אוכל.
טווח המינון
10-30 מ"ג פעם ביום, בהתאם לתגובת המטופל. במקרה של תופעות לוואי משמעותיות, הרופא ימליץ על המינון הנמוך.
תחילת ההשפעה
בהתאם לחומרת המחלה ותגובת המטופל. אם לא הייתה הטבה ב-12 שבועות של טיפול, עדיף להפסיק את הטיפול.
משך ההשפעה
בהתאם לחומרת המחלה ותגובת המטופל. אם לא הייתה הטבה ב-12 שבועות של טיפול, עדיף להפסיק את הטיפול.
מנה שנשכחה
יש לקחת מנת אליטרטינואין (טוקטינו) שנשכחה ברגע שנזכרים או לדלג עליה אם מתקרב מועד נטילת המנה הבאה. בשום פנים ואופן אין ליטול שתי מנות יחד.
הפסקת התרופה
אין להפסיק את הטיפול מבלי להיוועץ ברופא, אפילו אם מרגישים טוב.
מינון עודף
יש לפנות לרופא אם נלקח מינון עודף.
התסמינים הנפוצים של מינון יתר כוללים כאבי ראש חמורים, הסמקה בפנים,
שלשול,
עלייה ברמת הטריגליצרידים בדם. השפעות אלו הן הפיכות.
אחסון
יש לשמור במקום קריר ויבש (עד 25 מעלות).
אזהרות
תזונה
יש ליטול אליטרטינואין (טוקטינו) עם אוכל.
אלכוהול
מומלץ להימנע משתיית אלכוהול בזמן נטילת תרופה זו.
נהיגה
יש להימנע מנהיגה עד שלומדים כיצד התרופה משפיעה, כיוון שתרופה זו עלולה לגרום לטשטוש.
הריון
אליטרטינואין (טוקטינו) אסור בהריון. הרופא יבצע
בדיקת הריון
כדי לשלול הריון לפני מתן התרופה. יש לשלול מצב הריון במשך חודש לאחר סיום הטיפול.
הנקה
אין להניק בזמן טיפול בתרופה זו
תינוקות וילדים
התרופה אינה מיועדת לילדים ומתבגרים מתחת לגיל 18.
קשישים
ייתכן שיהיה צורך בהפחתת המינון.
סיכון ממנת יתר
בינוני
סיכון מפיתוח תלות
נמוך
תופעות לוואי
מתי יש להפסיק טיפול באליטרטינואין (טוקטינו)?
יש להפסיק את השימוש באליטרטינואין (טוקטינו) ולפנות מיד לרופא אם מתפתחים כאבי ראש מתמשכים, בחילה, הקאה, הפרעות או שינויים בראייה, כאב בטן חמור שיכול להיות מלווה בשלשול או תגובה אלרגית חריפה.
יש לפנות לרופא בהקדם האפשרי אם חלה החמרה בדיכאון או בעיות נפשיות אחרות, במיוחד חרדה, תוקפנות, תסמינים פסיכוטיים, עצבות, נטייה לבכי ובמקרים חמורים גם מחשבות על פגיעה עצמית או אובדנות.
תופעות לוואי של אליטרטינואין (טוקטינו)
תופעות הלוואי השכיחות של התרופה כוללות כאב ראש, עליה ברמות השומנים בדם, ירידה בקרישיות הדם, ירידה במספר תאי הדם האדומים והלבנים בבדיקות דם, עליה בטרומבוציטים (טסיות דם), ירידה ברמת הורמון התריס,
דלקת עיניים ועפעפיים, עיניים יבשות ומגורות, הסמקה, כאבי שרירים ומפרקים (רצוי להימנע מפעילות גופנית אינטנסיבית, מחשש להיווצרות רמה גבוהה של תוצרי פירוק שריר בדם), יובש בעור, יובש בשפתיים ובפנים, אדמומיות או פריחה מגרדת בעור, אקזמה, דלקת בעור, נשירת שיער.
תופעות לוואי שאינן שכיחות: גרד, קילוף או פריחה בעור, אקזמה כתוצאה מיובש בעור, דימום מהאף, צמיחת יתר של העצמות (כולל הפרעות בעמוד השדרה - דלקת וקשיון החוליות).
במקרים נדירים אליטרטינואין (טוקטינו) עלול לגרום גם לדלקת בכלי הדם ולבעיות בראיית לילה (בדרך כלל הפיכות).
פרטי תגובה עם תרופות אחרות
שילוב אליטרטינואין (טוקטינו) עם תרופות הבאות עלול לגרום להפרעה בפעילות של כל אחת מהן או להחמרת תופעות הלוואי:
תרופות אחרות ממשפחת הרטינואידים כמו איזוטרטינואין, ויטמין A ונגזרות של ויטמין A או תרופות אנטיביוטיות מסוג טטרציקלין.
קטוקונאזול (תרופהאנטי-פטרייתית).
סימבסטטין
(להורדת כולסטרול).
תרופות או תכשירים צמחיים המכילים את צמח המרפא היפריקום (St. John's Wart).
השפעת שימוש ממושך
אליטרטינואין (טוקטינו) ניתן לטיפול של 12-24 שבועות, במהלכן הרופא ימליץ על ביצוע בדיקות שגרתיות של תפקודי כבד, שומנים בדם ורמת הסוכר בדם לצורך מעקב.
יתכן שנשים בגיל הפוריות המטופלות באליטרטינואין (טוקטינו) יצטרכו לבצע
בדיקות הריון
גם במהלך הטיפול, לפי הצורך.
יש לרשום תרופות רק על פי ההתוויות של משרד הבריאות
המידע נלקח בין היתר מעלונים רפואיים ובכל מקרה אינו מחליף התייעצות עם רופא